વાર્તાકાર તરીકે મેઘાણી દ્વિરેફને નહીં પણ ધૂમકેતુને અનુસરતા જણાય છે. મેઘાણીને વાત કહેવામાં જેટ્લો રસ છે તેટલો કદાચ તેના સંવિધાનમાં નથી. ક્યાંક હાસ્ય-કટાક્ષના ચમકારા જોવા મળે છે તો ક્યાંક સમાજના સામાન્ય સ્તરનાં પાત્રો માટેની સહાનુકંપા. અસફળ લગ્નજીવન એ પણ મેઘાણીની ઘણી વાર્તાઓના કેન્દ્રમાં રહેલ જોવા મળે છે. ઘણી વાર્તાઓમાં સામાજિક કુરિવાજો કે રૂઢિઓનું ચિત્રણ જોવા મળે છે.